section_heading: Kvalifikacije
paragraph_text: Na početku prve kvalifikacijske runde koja je započela točno u 15:00 sati, gdje se temperatura staze popela na 49,8 °C, gotovo svi vozači su izašli su na stazu u prvih nekoliko minuta te na hypersoftu krenuli voziti svoje brze krugove. Jedini koji nisu odmah postavili vrijeme bili su vozači Renaulta i Max Verstappen na čijem bolidu se još uvijek radilo, te koji na kraju nije ni izašao na stazu jer njegov bolid nije bio spreman. Najbrži je ponovo bio Daniel Ricciardo, a u unutar sekunde zaostatka ostalo je još 13 vozača. Uz Verstappena ispali su još: Kevin Magnussen, Lance Stroll, Marcus Ericsson i Brendon Hartley koji je za Nicom Hülkenbergom na 15. mjestu kasnio tek nekoliko tisućinki.<ref> Daniel Ricciardo na pole positionu za VN Monaka GP1 Objavljeno 26. svibnja 2018. Pristupljeno 31. svibnja 2018.